Publication: Magyar Közlöny
Issue: MK-2003-149 (Year: 2003, Number: 149)
Era: 1990-2004
Section: 11. § A választási eljárásról szóló 1997. évi C. törvény
Paragraph Index: 79

(2) A helyi választási iroda vezetõje az Országos Választási Irodától kapott értesítés alapján az Európai Unió más tagállamának azon állampolgárát, aki az Európai Unió más tagállamában jelezte, hogy ott kíván szavazni, törli a névjegyzékbõl és errõl magyarországi lakcímén haladéktalanul értesíti. 99/H. § A személyiadat- és lakcímnyilvántartás központi hivatala az Európai Unió tagállamainak az európai parlamenti választás során az adatkezelésre jogosult, illetékes szervei kérésére haladéktalanul adatot szolgáltat a választójoggal nem rendelkezõ nagykorú polgárok nyilvántartásából az európai parlamenti választáson az érintett tagállamban névjegyzékbe vételüket kérõ magyar állampolgárok választójogáról. A külképviseleti névjegyzék 99/I. § (1) A külképviseleti névjegyzékbe való felvételét a lakóhelye szerinti névjegyzékben szereplõ választópolgár személyesen vagy teljes bizonyító erejû magánokiratba foglalt meghatalmazással rendelkezõ meghatalmazott útján kérheti a lakcíme szerint illetékes helyi választási iroda vezetõjétõl a szavazást megelõzõ 30. napig. A külképviseleti névjegyzékbe való felvétel ajánlott levélben is kérhetõ úgy, hogy az legkésõbb a szavazást megelõzõ 30. napig megérkezzen a helyi választási irodába.

Source: https://magyarkozlony.hu/hivatalos-lapok/4216d2136d94564c6b77eda473fda33d55341ad0/dokumentumok/99e5b1d4d8f5697d67dd03bdd10eb060179965c9/letoltes